চুনারুঘাট প্রতিনিধি ॥ বাহুবল থেকে প্রাইভেট কারযোগে গরু চুরি করে নেওয়ার সময় চুনারুঘাট থানা পুলিশ কারসহ গরু আটক করেছে। এ সময় গরু চোর পালিয়ে যায়। পুলিশ জানায়, একদল গরু চোর রবিবার রাত ৪টার দিকে বাহুবল উপজেলা ভাদেশ্বর ইউনিয়নের চারগাও গ্রামের রাশেল মিয়ার ঘরের সিদ কেটে একটি জার্সি গাভী চুরি করে। পরে গাভীটি একটি প্রাইভেট কারযোগে (ঢাকা মেট্রো-ভ-৭৪৩১) নিয়ে যাওয়ার সময় সাটিয়াজুরী-চুনারুঘাট সড়কের পীরেরগাও নাম স্থানে টহলরত চুনারুঘাট থানা পুলিশের সন্দেহ হলে কারটিকে আটক করেন। এ সময় গরু চোর ও চালক পালিয়ে যায়। পরে কারসহ গরু চুনারুঘাট থানায় নিয়ে আসে। গরুর মালিক খবর পেয়ে চুনারুঘাট থানায় এসে গরু সনাক্ত করেন। প্রাইভেট কারযোগে গরু চুরির ঘটনায় চুনারুঘাটে নানা আলোচনা জন্ম দিয়েছে।